Shalom!
Tere tulemast vaatama saadet "Avastades Piiblit - Baruch Korman"!
Saate tuum on seotud heebreakeelse fraasiga:
"Sa pead armastama Iisraeli!"
Loodetavasti veedate meiega selle järgneva pooltunni,
kus meie õpetaja, dr. Baruch, tõlgendab meile oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Üks viise, kuidas Piibel viitab usklikele,
on sõna "püha" või "pühad".
Meie jaoks ei pruugi see väljend omada suurt tähtsust.
Võime selle all mõelda heale inimesele
või sellele, kes seda pole.
Kuid heebrea ja kreeka keeles tähendabki "püha" püha inimest.
Küsimus on, kuidas on saanud see pühadus ühe inimese ellu?
Mis puutub pühadusse, siis võtmesõna selle juures on "tõde".
Ja Jeesus on muidugi ülim tõde.
Rakendades tõde oma ellu, omab see ka pühitsevat mõju me üle,
sest "pühitsus" lähtub samast sõnajuurest kui "pühadus".
See on ka sõnum,
mille Jeesus edastas Filadelfia kogudusele.
Palun, et avaksite Ilmutuse raamatu 3. peatüki, salm 7.
Filadelfia kogudus oli ainus,
kelle kohta Jeesusel oli vaid häid sõnu öelda.
Ehk siis Jeesus ei leidnud neis midagi, mida negatiivses võtmes esile tuua.
Seetõttu peaksime vaatama hoolega, milline see kogudus oli,
et õppida sellest ja rakendada seda tõde ka oma ellu.
Et võiksime elada selles samas pühaduses ja pühitsuses.
Vaatame Ilmutuse 3:7:
"Ja Filadelfia koguduse inglile (ehk teisisõnu juhile) kirjuta:
Nõnda ütleb Püha, Tõeline"
Nüüd te näete, miks alustasime nii nagu me alustasime.
Sest Messias ilmutab siin tekstis - nii nagu igas teises oma pöördumises,
oma olemust ja omadusi.
Midagi oma loomuse kohta.
Ja siin me näeme ka seost pühaduse ja tõe vahel.
See on muide miski, mida me näeme läbi kogu Piibli.
Kui me ei ela ja käi tões, ei ela me ka välja pühadust.
Kui me ei rakenda oma elus tõde, ei mõista me ka Jumala eesmärke.
Miks ma ütlen eesmärke?
Sest pühaduse/pühitsuse ja Jumala eesmärkide vahel on seos.
Vaatame uuesti:
"Ja Filadelfia koguduse inglile kirjuta: Nõnda ütleb Püha, Tõeline,
kelle käes on Taaveti võti"
See siin on oluline koht jälle,
sest Jeesus ütles ühele teisele kogudusele,
et Tema käes on surma ja surmavalla võtmed.
Ehk teisisõnu on see Tema otsustada, kes läheb põrgusse.
Siin aga toob Ta selle sõnumi Filadelfia kogudusele.
Ustavale kogudusele, kes elas armastuses ja tões.
Ta ütles neile, et Tema käes on Taaveti võti.
Nimi Taavet on kui kuningriigi sünonüüm.
Kuuldes nime Taavet mõtleme kohe kuningas Taavetile.
Aga millele veel?
Lepingule, mille Jumal Taavetiga sõlmis.
Paljud inimesed ütlevad ja see on ka tõsi,
et leping, mille Jumal Taavetiga sõlmis,
oli Jeesuse jaoks.
Samas aga oli Jeesus see, kes rajas kuningriigi,
nii et Taavet ja kuningriik käivad alati käsikäes.
Nii et me loeme siit: "...kelle käes on Taaveti võti,
kes avab, ja ükski ei lukusta, ning lukustab, ja ükski ei ava"
Millele see veel viitab?
See viitab "igavikulisele kindlustundele",
mis on teoloogiline õpetus.
Mõistan, et paljud on selle vastu,
sest seda mõistetakse kui õpetust: "Kord päästetud, igaveseks päästetud"
Nii arvatakse ka,
et see annab kui inimestele loa teha pattu.
Kuid see ei anna.
Sest mis on Rooma kirja põhjal üks peamisi põhjusi,
miks keegi usklikuks saab?
Selleks, et pöörduda ära patust.
Kui sa oled usklik,
siis sa oled kogenud patu maitset oma elus.
Sa tead, mida see nõuab püsida eemal sellest
ja tead, mis maiguga patt on - surma maiguga.
Nii et viimane asi, mida üks usklik tahaks,
oleks vabadus teha pattu.
Kui mõtlen patule iseenda elus, võrdub see pimedade aegadega.
Aegadega, mis olid valusad ja masendavad.
Aegadega, kus ma ei kogenud võitu ja mis tõid kaasa häbi.
Miks peaksin siis tahtma omada luba teha pattu?
See on sama, kui öelda: "Tahan mõnda haigust oma ellu."
See on ju naeruväärne.
Mida ma siis tahan?
See on see, mida ma tahan - pühadust ja tõde.
Mida Ta siin ütleb? Vaatame hoolega.
"...kelle käes on Taaveti võti,
kes avab, ja ükski ei lukusta, ning lukustab, ja ükski ei ava."
See tähendab, et see leping on igavikulise olemusega.
Need, kes on päästetud, ei saa enam olla mittepäästetud.
Miks ma seda ütlen?
Mõelge korraks evangeeliumis peituvale tõotusele.
Mida see meile tõotab? Igavest elu.
Kui see poleks igavene, oleks see kaotatav, äravõetav
või ka äraantav, kui ütleksin: "Ma ei taha enam seda Päästjat!"
Kuid kas mõni inimene teeks midagi sellist?
Kujutate te ette kedagi,
kes on kogenud päästet ja lähedust Jumalaga,
ütlemas: "Ma ei taha sellega mingit pistmist teha!"?
Muidugi mitte.
Nii on see naeruväärne mõte.
Piibel ütleb, et kui Jumal päästab, on tegu igavese päästega.
Kui igavest elu saaks kaotada, poleks see igavene.
Mõelge terminitele,
mida Piibel kasutab pääste kirjeldamiseks.
Nii ütleb Jeesus salmis 7,
et need, kes selle avavad - see ei saa olema lukus nende eest
ja need, kes hülgavad Taaveti lepingu, nende jaoks see jääb suletuks,
sest: "Ma tean su tegusid!" (salm 8).
Taaskord, iga kogudus läbib igakord hindamise.
Olgu siinkohal öeldud, et Jumal hindab teid ka.
See, mida teete või ei tee,
omab tõsist mõju teie vaimulikule kasvule ja küpsusele.
Salm 8: "Ma tean su tegusid! Ennäe, ma avasin su ees ukse"
Mäletate, Jeesus räägib siin Filadelfia kogudusega,
kes on näidanud üles armastust.
Miks ma seda mainin?
Sest nimi Filadelfia
tähendab kreeka keeles oma ligimese armastamist
ja seda nad ka tegid.
Mida aga tähendab ligimese armastamine?
Me teame väga olulist ütlust:
"Armasta oma ligimest nagu iseennast!"
See tähendab seda,
et kui me oleme kuulekad Jumala Sõnale,
kogeme ka avatud uksi.
Elades sõnakuulelikkuses,
pole saatanal ka võimet meid lüüa ega piirata.
Seetõttu Jeesus ütlebki:
"Ennäe, ma avasin su ees ukse, mida ükski ei suuda lukustada.
Sul on vähe jõudu,
kuid sa oled hoidnud tallel mu sõna ega ole salanud mu nime."
Mis on nime sünonüüm? Iseloom, loomus.
Ehk me näeme siin seost Jumala Sõna ja Jeesuse nime vahel.
Mida see tähendab?
Nimi tähendab loomust.
Nii et kui järgime sõnakuulelikult Jumala Sõna
ja rakendame seda oma elus,
saame ka peegeldada Jumala nime ehk Tema loomust.
See on see, milles peitub meie tõeline vaimulikkus.
Teate, mis on võit?
Võit on see,
kui mistahes olukorras me ka poleks ja mis iganes me ümber ei toimuks,
me peegeldame Jumala loomust.
See on võit ja tõeline edu.
Kus iganes sa ka poleks - peegelda Jumala loomust
ja sa saad kogema võitu.
Läheme edasi.
Salm 8: "Sul on vähe jõudu,
kuid sa oled hoidnud tallel mu sõna ega ole salanud mu nime.
Ennäe, ma annan saatana sünagoogist mõned"
Tahan, et näeksite siin midagi väga olulist.
Siin on taaskord juttu saatana sünagoogist.
Mida see tähendab?
Kogunemispaika.
See, et seal on mainitud sünagoogi,
ei tähenda, et seda peaks seostama juudi rahvaga.
Minnes tänapäeva Kreekasse,
võib seal leida iidseid paiku, mida nad nimetavad sünagoogideks,
kuid mil pole mingit pistmist juutide Jumala kummardamisega.
Sünagoogid olid kogukonnakeskused.
Siin salmis on näha, et kuigi seal oli
ka saatana kummardajate kogunemispaik,
sai Filadelfia kogudus neist siiski võitu.
Nad ei lasknud saatanal avaldada mõju enda üle,
vaid nad jäid ustavaks ja elasid Jumala tões.
"Ennäe, ma annan saatana sünagoogist mõned,
kes nimetavad endid juutideks, kuid ei ole seda"
Mida see tähendab?
Inimesi, kes ütlesid, et nad kiidavad Jumalat,
püüdes samas õigustada oma pattu.
"Kuid nad ei kiida mind ega ela kuulekalt mulle.
Nad valetavad."
Taaskord, Jeesus ise räägib siin
ja ka meil on kutse kuulutada igas olukorras tõde.
Öelda, mis on õige ja mis vale.
Kui te õpiks ortodoksi rabiks,
siis üks ainetest, mille peaksite läbima,
on: "Lubatud asjad ja mittelubatud asjad".
Me peame teadma, mis on õige ja mis vale.
See on see, mida tõeline vaimulikkus tähendab.
See kogudus oli Jumalale meelepärane,
sest nad rääkisid selles olukorras tõtt,
muretsemata avalikkuse arvamuse pärast.
Neid huvitas rohkem Jumala arvamus.
"Ennäe, ma teen, et nad tulevad ja kummardavad sinu jalge ette"
See tähendab, et inimesed, kes valetasid -
kes väitsid end ülistavat ja teenivat Jumalat,
saavad allutatud koguduse meelevalla alla.
Millest see räägib? Valitsemisest.
See räägib sellest,
kuidas me saame olema enam kui võitjad.
"...nad tulevad ja kummardavad sinu jalge ette
ning saavad aru, et mina olen sind armastanud."
Miks Ta seda ütleb?
Väga lihtne.
Jeesus leiab kiiduväärt kogudused olema need, kes peegeldavad midagi.
Mis pidi neile valelikele inimestele selgeks saama?
Et Jumal armastab seda kogudust.
Kuidas?
Läbi Jeesuse Kristuse.
Selline kogudus võidutseb saatana rünnakute ja eesmärkide üle
ja saab olema märgatud oma vaenlaste seas.
Osad isegi arvavad, et see toob neid meeleparandusele,
pannes neid ülistama tõelist Jumalat.
Miks?
Sest nad näevad Jumala armastust selles koguduses.
Vaatame edasi salmi 10:
"Et sa oled hoidnud minu ootamise sõna,
siis hoian ka mina sind läbikatsumistunni eest,
mis on tulemas kogu ilmamaa peale"
Millest Ta siin räägib?
Ta räägib siin
7-aastase kannatusteaja teisest poolest.
Rääkides Ilmutuse raamatu 2. ja 3. peatükkidest,
siis see on sõnum Jeesuselt endalt,
et mõistaksime Tema identiteeti,
Tema tööd meie elus ja Tema poolt seatud kutsumist meile,
et suudaksime olla ustavad kannatusteaja esimese 3,5 a jooksul.
Inimesed mõtlevad: "Pea nüüd hoogu!
Me arvasime, et meid võetakse ära enne selle kannatusteaja algust."
Kuid sellega on üks probleem.
Esiteks, kas need viimased 7 aastat on kannatusteaeg?
Jah on.
Kas tegu on ühesuguse kannatusega läbi kogu selle aja?
Ei ole.
Jätkates Ilmutuse raamatu uurimist, saab see ka väga selgeks.
Samas on üks sündmus, mida meil on väga oluline mõista
ja selleks on hävituse koletise esiletulek.
Me näeme nii Taanieli raamatus kui Matteuse 24. peatükis midagi.
Mis see hävituse koletise esiletulek on?
See on see aeg, kui antikristus läheb kõige pühamasse paika.
Teate, mida see tähendab?
See tähendab, et lõpuaegadel on üks tempel.
Keegi küsis kord mu käest, kas me elame juba lõpuaegadel?
Ei. Oleme neile küll lähedal, aga need pole veel käes.
Kuidas me siis teame, et lõpuaeg on käes?
Kaks asja, mis peavad tulema esile.
Esiteks lahing, millest räägib Taanieli 8. peatükk.
See lahing annab antikristusele võimaluse
tõusta võimule.
Teine asi, mida peame nägema, on Jeruusalemma ehitatav tempel
ja ohvriandide toomine seal templis.
On see meelepärane Jumalale? Ei ole, kuid neid tuuakse seal ikkagi.
Veel midagi.
On öeldud,
et selle ajaperioodi jooksul on 7-aastane aeg,
mille keskel antikristus teeb midagi.
Selle kohta võib lugeda 2. Tessalooniklastele 2:4,
kus antikristus läheb kõige pühamasse paika
ja kus toimubki see hävituse koletise esiletulek.
Mida see tähendab?
Seda, et ta kuulutab end olevat Jumala
ja püha üle kõigi pühade asjade.
Mis see on? See ongi hävituse koletise esiletulek.
Piibel ütleb 2. Tessalooniklaste 2. peatükis,
et see on viimane sündmus, mida usklikud saavad nägema
ja üsna peagi peale seda -
on see siis sekundite, minutite, tundide, päevade või nädalate pärast,
aga peagi peale seda toimub usklike ülesvõtmine.
Mis sünnib peale seda?
Üks koht Piiblis, mis sellest räägib, on Taanieli 12. peatükk
ja see saab olema suurim tagakiusu aeg,
mida maailm on eales näinud.
Läheme tagasi oma kirjakoha juurde, vaadates salmi 10:
"Et sa oled hoidnud minu ootamise sõna"
ehk olnud kannatlik, oleks parem öelda,
"...siis hoian ka mina sind läbikatsumistunni eest,
mis on tulemas kogu ilmamaa peale,
et katsuda läbi ilmamaal elavaid."
See on üks oluline fraas siin, mida edasi liikudes meeles pidada.
Fraas "ilmamaal elavaid".
Ilmutuse raamat räägib kahte sorti inimestest.
Neist, kes elavad maa peal ja neist, kes taevas.
Avaldan teile siin ühe saladuse.
Sel pole mingit pistmist nende füüsilise asukohaga.
"Ilmamaal elavad" sümboliseerivad neid,
kes elavad maailma standardite järgi.
Need, kes on taevariigi elanikud, elavad jumalariigi printsiipide järgi.
See on see vahe.
Nii näeme selle salmi põhjal seda,
et kui kristlaste ülesvõtmine on ära olnud -
kus Jeesus on kogunud kokku kõik oma usklikud,
siis kõik, kes maha jäävad, on need, kes pole päästetud.
Neid päästmatuid saab olema nii juutide kui paganate seas.
Nende mõlema seas saab olema käputäis,
kes saavad usklikuks.
Kuid samas saavad nad seisma silmitsi
kõigi kannatuste- ja katsumustega.
Need, kes on saanud usklikuks enne hävituse koletise esiletulekut
ja kes on armastanud Jeesust,
nende kohta ütleb Jeesus:
"Siis hoian ka mina sind läbikatsumistunni eest,
mis on tulemas kogu ilmamaa peale,
et katsuda läbi ilmamaal elavaid.
Ma tulen varsti."
See fraas: "Ma tulen varsti", puudutab usklike ülesvõtmist.
See ütleb meile, et me peame elama ühe ootusega,
et Jumala poolt usklikele antud tõotused täituvad.
Vaatame veelkord salmi 11:
"Ma tulen varsti.
Pea kinni, mis sul on, et ükski sinu pärga ei võtaks!"
Siin on taaskord viide pärjale ehk kroonile.
Siin pole juttu päästest,
vaid tasudest.
Tasud ongi see kroon, millest Piibel juba ka varem räägib.
Nii ei taha me ka saada petetud ega kõrvale juhitud;
me ei taha elada elu, mis pole kiiduväärt
või mis oleks vastuolus Jumala tõega.
Miks?
Sest muidu me kaotaks oma pärja või krooni.
Nii et kui tuleb aeg,
mil peame avalikult tunnistama ja kiitma Jumalat,
siis mis juhtub?
Me toome oma kroonid Jumala jalge ette.
Samas aga ei jää me tühjade kätega.
Las ma tuua ühe näite, millest ma räägin.
Veelgi enam selgituse selle kohta, mida see kuvand püüab meile öelda.
Me ei taha, et meil poleks ajast, mille oleme usklikena elanud -
olgu selleks siis 5, 10, 25 või 50 aastat,
Jumalale mitte midagi ette näidata.
Et meil pole mingeid kroone ega tasusid Jumalale tuua.
"Sa andsid oma elu mu eest ja tegid kõike mu heaks,
aga mul pole Sulle midagi vastu anda."
Seetõttu ongi nii oluline mitte lasta end petta.
Seetõttu Jeesus räägibki pühadusest ja tõest -
kahest asjast, mis käivad käsikäes ja mis toovad esile õige elu.
Salm 11: "Ma tulen varsti.
Pea kinni, mis sul on, et ükski sinu pärga ei võtaks!
Kes võidab, selle teen ma sambaks oma Jumala templis"
Pange tähele siin olevat olulist kujundit.
Millest Ta siin räägib?
Jumala templist ja sambast selles.
Rääkisin vaid mõni tund tagasi ühe sõbraga sõnast "sammas".
Sammas on loodud toetama oma alust.
Jõudes Ilmutuse raamatu lõppu,
räägime me uuest Jeruusalemmast, müüridest, alustest, sammastest jne.
Kas te ei tahaks siis olla osa Jumala koja üles ehitamisest
ehk Tema Ihu üles ehitamisest?
Milleks? Et kummardada Jumalat.
Jumal on loonud meid oma näo järele
ja see juba peaks suunama meid ülistama Teda.
Nii ütleb Jeesus siin salmis seda,
et me võime alistuda tõele ja kuuletuda Jumala Sõnale,
et viia täide kõike seda, milleks Jumal on meid loonud,
olles inimesed, kes kummardavad Teda.
Et me oleks selle ülistuse ja kummardamise alustalad -
kõige selle, mida palves Jumala ette kantakse.
Nii Ta ütlebki: "Kes võidab,
selle teen ma sambaks oma Jumala templis
ja enam iialgi ei lähe ta sealt välja"
See tähendab, et me elame Jumala pidevas ligiolus.
"...ning ma kirjutan tema peale oma Jumala nime
ja oma Jumala linna, uue Jeruusalemma nime"
Taaskord, uuel kujul Jeruusalemm sümboliseerib Jumalariiki.
Ja mida Jeesus teeb?
Ta kirjutab oma Jumala nime ja oma Jumala linna nime -
uus Jeruusalemm.
Millest räägib uus Jeruusalemm? Pärandist.
Mille me pärime?
Jumala tahte ja eesmärgid.
Üks asi, mida ka Johannes teeb rääkides uuest Jeruusalemmast,
on see, et ta toob sisse termineid, millest ta räägib alles hiljem,
vahel kohe palju hiljem,
et me mõistaks paremini, millest Ta räägib.
Kuna me oleme juba uurinud Ilmutuse raamatut,
siis me ka juba teame uuest Jeruusalemmast.
Tegu on Jumala sõna, plaanide ja eesmärkide lõpptulemiga.
Jumalariigi lõpliku staatusega.
Nii ütleb Jeesus siin ustavale Filadelfia kogudusele,
et nende üle kirjutatakse Jumala nimi.
St et Tema loomus saab olema ka nende loomus
ja nad saavad kogema Jumala tahte täitumist oma elus.
See on selle kõige kasu.
Ta ütleb: "Ning ma kirjutan tema peale oma Jumala nime
ja oma Jumala linna, uue Jeruusalemma nime,
mis tuleb maha taevast minu Jumala juurest"
Teate, millele ma seda salmi kuuldes mõtlen?
Jaakobuse ütlusele,
et iga hea ja täiuslik and tuleb Jumalalt, kes on taevas.
See on ka see, mida uus Jeruusalemm sümboliseerib.
Mida Jumal soovib?
Ta soovib varustada meid selle kõigega.
See on igavene seisus.
Kellele Ta seda ilmutab?
Filadelfia kogudusele.
Neile, kes olid kogenud Jumala armastust
ja ka vastanud sellele, armastades oma ligimest.
Nimi Filadelfia tähendab oma ligimese armastamist.
Lõpetuseks aga ütleb Ta: "...ning oma uue nime."
Kes see räägib siin?
Jeesus.
Vaatame uuesti seda kohta: "...ning oma uue nime."
Need inimesed, kes on ustavad ja on kogenud Jumala armastust,
lastes sel muuta end,
nemad mõistavad ka Jeesuse uut nime.
Mida see tähendab?
Tema tõelist identiteeti ja olemust.
See uus nimi iseloomustab ka Jumalariiki.
Kus mujal Piiblis me seda näeme?
Siis, kui Jeesus tõusis surnuist
ja keelas Maarjal end puutuda, kuna ta polnud veel taevasse läinud.
Nii räägib see unikaalsusest, mis tuleb esile peale ülestõusmist
ja mida me tõotuse kohaselt saame samuti kogema.
Salm 13: "Kellel kõrv on, see kuulgu, mida Vaim ütleb kogudustele!"
Tahan küsida selle sõnumi lõpetuseks,
kas me oleme ka nagu Filadelfia kogudus?
Kas see on see,
mida püüame peegeldada oma elu kaudu?
Kas me elame sellises sõnakuulelikkuses?
Mis on muide sõnakuulelikkuse võti?
Nagu tänasest sõnumist mitmeid kordi nägime - armastus.
Nii tahan julgustada teid väljendama Jumala armastust,
mis muudab nii teie kui minu elu.
Näeme taas!
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas